[{"text_idx": "#000001", "text": "Cymorth a\u0302 llety, materion ariannol, problemau iechyd a rhagor"}, {"text_idx": "#000003", "text": "Mae PAWS yn cynnig gwasanaethau llety personol \u2013 ni waeth faint yw oed yr unigolyn, y math o denantiaeth na\u2019r lleoliad yng Nghastell-nedd Port Talbot."}, {"text_idx": "#000004", "text": "Mae ein gwasanaeth yn darparu mynediad i gymorth iechyd a llesiant a mynediad i gyfleoedd i gael hyfforddiant, addysg ac i wneud gwaith gwirfoddol."}, {"text_idx": "#000006", "text": "Gallwn gynnig cymorth a\u0302\u2019r canlynol:"}, {"text_idx": "#000007", "text": "Dod o hyd i lety rhent preifat\nPryderon iechyd meddwl neu gorfforol\nHyfforddiant, addysg neu waith gwirfoddol\nRydyn ni hefyd yn cynnig gwasanaeth datrys gwrthdaro arbenigol i rai sydd mewn anghydfod yngly\u0302n ag ymddygiad gwrthgymdeithasol, gyda\u2019u teulu neu\u2019u landlord ac sydd angen ymyrraeth gyfryngu"}, {"text_idx": "#000008", "text": "Os hoffech wybod rhagor am y gwasanaeth neu os hoffech drefnu apwyntiad, cysylltwch a\u0302:"}, {"text_idx": "#000010", "text": "Mae ti\u0302m ymroddedig The Wallich yng Ngwasanaeth Atal a Llesiant (PAWS) Castell-nedd Port Talbot yn helpu pobl yn y gymuned sydd mewn perygl o ddigartrefedd neu sy\u2019n wynebu sefyllfa dai ansicr."}, {"text_idx": "#000011", "text": "Mae ein ti\u0302m o arbenigwyr ystyriol o drawma yn gweithio\u2019n agos a\u0302 Dewisiadau Tai Cyngor Castell-nedd Port Talbot, WCADA, Platfform, Byddin yr Iachawdwriaeth a mwy i helpu pobl i gael y cyfleoedd gorau sydd ar gael, er mwyn gwella ansawdd eu bywyd."}, {"text_idx": "#000012", "text": "Mae gwasanaeth galw mewn The Wallich ar ddydd Iau yng Ngwesty\u2019r Ambassador yng Nghastell-nedd yn rhoi cefnogaeth, cyngor a gwasanaeth cyfeirio un wrth un, ar gyfer cael help gyda phethau fel tai, delio ag arian, iechyd meddwl a chorfforol, llesiant a chynllunio ar gyfer y dyfodol."}, {"text_idx": "#000013", "text": "Rydym hefyd yn hwyluso atgyfeiriadau at wasanaethau perthnasol eraill megis cwnsela neu fynd i\u2019r afael a\u0302 chamddefnyddio sylweddau."}, {"text_idx": "#000014", "text": "Rydym wir yn credu bod y gymuned yn elwa pan fydd yr holl wasanaethau\u2019n ymgorffori dull #CastellNeddGyda\u2019iGilydd, yn cydweithio i gefnogi pobl a defnyddio pob adnodd sydd ar gael yn yr ardal."}]